DOI: 10.14457/tu.the.2016.1736
title: การเปิดรับข่าวสาร ความรู้ ทัศนคติ และการมีส่วนร่วมของประชาชนที่มีต่อโครงการรถไฟฟ้ารางเบา ระยะที่ 1 เพื่อรองรับการพัฒนาขอนแก่นเป็นเมืองอัจฉริยะ

description: การศึกษาวิจัยเรื่อง “การเปิดรับข่าวสาร ความรู้ ทัศนคติและการมีส่วนร่วมของประชาชนที่มีต่อโครงการรถไฟฟ้ารางเบา ระยะที่ 1 เพื่อรองรับการพัฒนาขอนแก่นเป็นเมืองอัจฉริยะ” มีวัตถุประสงค์เพื่อศึกษาการเปิดรับข่าวสาร ความรู้ ทัศนคติ การมีส่วนร่วม และแนวโน้มการมีส่วนร่วมของประชาชนจังหวัดขอนแก่นที่มีต่อโครงการรถไฟฟ้ารางเบา ระยะที่ 1 เพื่อรองรับการพัฒนาจังหวัดขอนแก่นเป็นเมืองอัจฉริยะ ผู้วิจัยได้ใช้การศึกษาวิจัยเชิงปริมาณ (Quantitative Research) โดยใช้แบบสอบถามเป็นเครื่องมือที่ใช้ในการเก็บรวบรวมข้อมูลจากกลุ่มตัวอย่างที่เป็นประชากรที่อาศัยอยู่ใน 5 เขตเทศบาลในอำเภอเมือง จังหวัดขอนแก่น คือ เทศบาลตำบลสำราญ เทศบาลเมืองศิลา เทศบาลนครขอนแก่น เทศบาลตำบลเมืองเก่า และเทศบาลตำบลท่าพระ อายุ 18 ปีขึ้นไป ที่มีการเปิดรับข่าวสารเกี่ยวกับโครงการรถไฟฟ้ารางเบา ระยะที่ 1 เพื่อรองรับการพัฒนาจังหวัดขอนแก่นเป็นเมืองอัจฉริยะ กลุ่มตัวอย่างจำนวน 500 คน และวิเคราะห์ข้อมูลโดยใช้สถิติเชิงพรรณนาเพื่ออธิบายลักษณะทางประชากร การเปิดรับข่าวสาร ความรู้ ทัศนคติ การมีส่วนร่วม และแนวโน้มการมีส่วนร่วมของประชาชนที่มีต่อโครงการรถไฟฟ้ารางเบา ระยะที่ 1 เพื่อรองรับการพัฒนาจังหวัดขอนแก่นเป็นเมืองอัจฉริยะ และได้ทำการทดสอบสมมติฐานการวิจัยโดยใช้สถิติเชิงอนุมานในการวิเคราะห์ข้อมูลเพื่อหาความสัมพันธ์ระหว่างตัวแปร ได้แก่ Pearson Correlation ที่ระดับนัยสำคัญ 0.01 และ 0.05 ซึ่งสามารถสรุปผลการวิเคราะห์ได้ดังนี้กลุ่มตัวอย่างส่วนใหญ่เป็นเพศ หญิง อายุระหว่าง 24-35 ปี มีระดับการศึกษาการศึกษาสูงสุด คือ ปริญญาตรี และส่วนใหญ่เป็นพนักงานบริษัทเอกชน มีรายได้ส่วนตัวต่อเดือน            10,000 – 20,000 บาท ในส่วนของการเปิดรับข่าวสาร พบว่า ประชาชนในจังหวัดขอนแก่นมีความถี่ในการเปิดรับข้อมูลข่าวสารเกี่ยวกับรถไฟฟ้ารางเบา ระยะที่ 1 เพื่อรองรับการพัฒนาจังหวัดขอนแก่นเป็นเมืองอัจฉริยะจากสื่อออนไลน์มากที่สุดโดยเฉลี่ยจำนวน 9 ครั้งต่อเดือน และรองลงมาคือสื่อโทรทัศน์จำนวน 7 ครั้งต่อเดือน ส่วนประเด็นเนื้อหาข่าวสารในการเปิดรับข่าวสาร พบว่า ส่วนใหญ่ประชาชนมีการเปิดรับข่าวสารเกี่ยวกับ การพัฒนาจังหวัดขอนแก่นเป็นเมืองอัจฉริยะ (Khon Kaen Smart City) รองลงมาคือ ความเป็นมาของโครงการรถไฟฟ้ารางเบาระยะที่ 1 และ การรายงานความก้าวหน้าของโครงการรถไฟฟ้ารางเบา ระยะที่ 1 ตามลำดับ ส่วนด้านความรู้เกี่ยวกับโครงการรถไฟฟ้ารางเบา ระยะที่ 1 พบว่า ประชาชนส่วนใหญ่มีความรู้อยู่ในระดับมาก ด้านทัศนคติของประชาชนที่มีต่อโครงการรถไฟฟ้ารางเบาระยะที่ 1 พบว่า ประชาชนส่วนใหญ่มีทัศนคติในภาพรวมของโครงการรถไฟฟ้ารางเบา ระยะที่ 1 มีทัศนคติเชิงบวก และมีทัศนคติในด้านการวางแผนในเชิงบวก ทัศนคติในด้านการดำเนินงานเชิงบวก ทัศนคติด้านการใช้ประโยชน์ในเชิงบวก และทัศนคติด้านการได้รับประโยชน์ในเชิงบวก ในด้านการมีส่วนร่วมพบว่าประชาชนส่วนใหญ่ยังมีระดับการมีส่วนร่วมในระดับน้อย แต่แนวโน้มการมีส่วนร่วมพบว่าประชาชนส่วนใหญ่มีความตั้งใจที่จะเข้ามามีส่วนร่วมในโครงการรถไฟฟ้ารางเบา ระยะที่ 1 ในระดับความตั้งใจสูงในการทดสอบสมมติฐานการวิจัย พบว่า การเปิดรับข่าวสารจากสื่อออนไลน์ และสื่อโทรทัศน์ ไม่มีความสัมพันธ์กับความรู้ แต่การเปิดรับข่าวสารจากสื่อออนไลน์ มีความสัมพันธ์เชิงบวกกับทัศนคติโดยรวมของประชาชนที่มีต่อโครงการรถไฟฟ้ารางเบาระยะที่ 1 ความรู้ของประชาชนมีความสัมพันธ์เชิงบวกกับทัศนคติโดยรวมของประชาชนที่มีต่อโครงการรถไฟฟ้ารางเบา ระยะที่ 1 และความรู้มีความสัมพันธ์เชิงบวกกับการมีส่วนร่วมของประชาชนที่มีต่อโครงการรถไฟฟ้ารางเบา      ระยะที่ 1  นอกจากนี้ยังพบว่าทัศคติโดยรวมของประชาชนมีคามสัมพันธ์เชิงบวกกับการมีส่วนร่วมของประชาชน ทัศนคติด้านการวางแผนมีความสัมพันธ์เชิงบวกกับการมีส่วนร่วมของประชาชน ทัศนคติด้านการดำเนินงานมีความสัมพันธ์เชิงบวกกับการมีส่วนร่วมของประชาชน ทัศนคติด้านการใช้ประโยชน์มีความสัมพันธ์เชิงบวกกับการมีส่วนร่วม และทัศนคติด้านการได้รับประโยชน์มีความสัมพันธ์เชิงบวกกับการมีส่วนร่วมของประชาชน นอกจากนี้ยังพบว่าทัศนคติโดยรวมของประชาชนมีความสัมพันธ์เชิงบวกกับแนวโน้มการมีส่วนร่วม ทัศนคติด้านการวางแผนมีความสัมพันธ์เชิงบวกกับแนวโน้มการมีส่วนร่วม ทัศนคติด้านการใช้ประโยชน์มีความสัมพันธ์เชิงบวกกับแนวโน้มการมีส่วนร่วม และทัศนคติด้านการได้รับประโยชน์มีความสัมพันธ์เชิงบวกกับแนวโน้มการมีส่วนร่วม